CELEX: 51995PC0722(01)
Language: da
Date: 1996-04-17
Title: Forslag til EUROPA-PARLAMENTETS OG RÅDETS DIREKTIV om kakao- og chokoladevarer bestemt til konsum

Avis juridique important

|

51995PC0722(01)

Forslag til EUROPA-PARLAMENTETS OG RÅDETS DIREKTIV om kakao- og chokoladevarer bestemt til konsum  /* KOM/95/0722 ENDEL - COD 96/0112 */  

EF-Tidende nr. C 231 af 09/08/1996 s. 0001

Forslag til Europa-Parlamentet og Rådets direktiv om kakao- og chokoladevarer bestemt til konsum (96/C 231/01) KOM(95) 722 endelig udg. - 96/0112(COD) (Forelagt af Kommissionen den 30. maj 1996)EUROPA-PARLAMENTET OG RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 100 A,under henvisning til forslag fra Kommissionen,under henvisning til udtalelse fra Det Økonomiske og Sociale Udvalg,i henhold til proceduren i traktatens artikel 189 B, ogud fra følgende betragtninger:Der bør foretages en forenkling af visse vertikale direktiver på levnedsmiddelområdet for alene at tage hensyn til de væsentlige krav, som skal opfyldes af de produkter, som omfattes af de pågældende direktiver, så de kan bevæge sig frit i det indre marked, hvilket er i overensstemmelse med konklusionerne fra Det Europæiske Råds møde i Edinburgh den 11. og 12. december 1992, bekræftet i konklusionerne fra Det Europæiske Råds møde i Bruxelles den 10. og 11. december 1993;der bør drages omsorg for kvaliteten af affattelsen af fællesskabslovgivningen for at gøre den mere tilgængelig i overensstemmelse med retningslinjerne i Rådets resolution af 8. juni 1993 (1);begrundelsen for Rådets direktiv 73/241/EØF af 24. juli 1973 om tilnærmelse af medlemsstaternes lovgivning om kakao- og chokoladevarer bestemt til konsum (2), senest ændret ved direktiv 89/344/EØF (3), var, at forskelle mellem de nationale lovgivninger om visse former for kakao- og chokoladevarer kunne hindre disse produkters frie bevægelighed, og disse forskelle havde dermed en direkte indvirkning på fællesmarkedets etablering og funktion;direktiv 73/241/EØF har derfor haft til formål at definere kakao- og chokoladevarer og opstille fælles regler for sammensætning, pakning og mærkning af produkterne og for disses fabrikationskarakteristika for at sikre deres frie bevægelighed inden for EF;de pågældende definitioner og regler bør ændres, for at der kan tages hensyn til den tekniske udvikling og til udviklingen i forbrugernes smag, samt omarbejdes for at tilpasse dem til den almindelige fællesskabslovgivning, der gælder for alle levnedsmidler, navnlig bestemmelserne om mærkning, sødestoffer og andre tilladte tilsætningsstoffer, ekstraktionsmidler og analysemetoder;af klarhedsgrunde bør det pågældende direktiv omarbejdes;det er i visse medlemsstater tilladt at anvende op til 5 % andre vegetabilske fedtstoffer end kakaosmør i chokoladevarer;i medfør af proportionalitetsprincippet, som er udtrykt i traktatens artikel 3 B, stk. 3, og under hensyn til de forskellige nationale fremstillingstraditioner skal medlemsstaterne have mulighed for at beslutte, at sådanne andre vegetabilske fedtstoffer kan anvendes i deres indenlandske produktion på de i dette direktiv fastsatte betingelser;for at sikre det indre markeds enhedspræg bør enhver chokoladevare, der falder ind under dette direktivs anvendelsesområde, kunne markedsføres i EF under de varebetegnelser, der fremgår af bestemmelserne i bilaget til dette direktiv;i henhold til de generelle bestemmelser om mærkning af levnedsmidler, der er fastsat i Rådets direktiv 79/112/EØF (4), senest ændret ved Kommissionens direktiv 93/102/EØF (5), særlig artikel 6, er en angivelse af ingredienserne i chokolade obligatorisk, hvilket sikrer en korrekt forbrugeroplysning;i henhold til nævnte direktiv er en bemærkning om ikke-anvendelse af fedtstoffer mulig, hvis den ikke vildleder forbrugerne;for så vidt angår chokoladevarer, der indeholder vegetabilske fedtstoffer, bør der sikres en korrekt, neutral og objektiv forbrugeroplysning om produktets sammensætning ved hjælp af en supplerende angivelse i mærkningen ud over ingredienslisten;det indre markeds udvikling siden vedtagelsen af direktiv 73/241/EØF giver mulighed for at medtage »sød chokolade« under »mørk chokolade«;den i direktiv 73/241/EØF fastsatte undtagelse, ifølge hvilken Det Forenede Kongerige og Irland på deres territorium kan tillade anvendelse af betegnelsen »mælkechokolade« for »lys mælkechokolade«, bør opretholdes;Kommissionen bør have kompetence til at tilpasse nærværende direktiv i medfør af en procedure i Det Stående Levnedsmiddeludvalg;for at undgå, at der opstår nye hindringer for de frie varebevægelser, bør medlemsstaterne afholde sig fra at vedtage bestemmelser for de pågældende produkter, der er mere detaljerede, eller som ikke er hjemlet i dette direktiv -UDSTEDT FØLGENDE DIREKTIV:Artikel 1Dette direktiv gælder for kakao- og chokoladevarer bestemt til konsum som fastsat i bilaget.Artikel 2Medlemsstaterne kan tillade, at der til de chokoladevarer, der er defineret under bilagets punkt A: 2, 3, 4, 5, 7 og 8, tilsættes andre vegetabilske fedtstoffer end kakaosmør. Denne tilsætning må ikke overstige 5 % af færdigvaren efter fradrag af den samlede vægt af de øvrige spiselige stoffer, der eventuelt er anvendt i overensstemmelse med bilagets punkt B, og uden at mindsteindholdet af kakaosmør eller kakaotørstof reduceres.Chokoladevarer, der i henhold til stk. 1 indeholder andre vegetabilske fedtstoffer end kakaosmør, kan markedsføres i alle medlemsstater på betingelse af, at deres mærkning som omhandlet i artikel 3 suppleres med en klar, neutral og objektiv angivelse af tilstedeværelsen af disse stoffer i færdigvaren ud over ingredienslisten.Artikel 3Direktiv 79/112/EØF anvendes for de i bilaget nævnte produkter med følgende undtagelser:1) Varebetegnelserne i bilaget er forbeholdt de i bilaget nævnte produkter og skal benyttes i handelen for at betegne dem.De pågældende varebetegnelser kan dog anvendes supplerende og i overensstemmelse med skik og brug for at betegne andre produkter, som ikke kan forveksles med de i bilaget definerede produkter.2) Når de produkter, der er defineret i bilagets punkt A: 2, 3, 4, 5, 6, og 9, sælges i blandinger, kan deres varebetegnelser erstattes af betegnelsen »blandede chokolader«, eller »blandede fyldte chokolader« eller en lignende betegnelse. I så fald er ingredienslisten fælles for samtlige de produkter, der indgår i blandingen.3) Mærkningen af de kakao- og chokoladevarer, der er defineret i bilagets punkt A: 1, 2, 3 og 4, skal oplyse om det samlede kakaotørstofindhold ved angivelsen »kakao: . . . % min.«4) For så vidt angår bilagets punkt A. 1, litra b), skal mærkningen angive mængden af tilsat sukker og/eller indholdet af kakaosmør.5) Varebetegnelserne »mørk chokolade«, »mælkechokolade« og »overtrækschokolade«, som omhandlet i bilaget, kan suppleres med angivelser eller betegnelser, der vedrører kvaliteten, når produkterne indeholder:- for mørk chokolades vedkommende: mindst 43 % kakaotørstof, heraf mindst 26 % kakaosmør- for mælkchokolades vedkommende: mindst 30 % kakaotørstof og mindst 18 % mælk eller helt eller delvis inddampet sødmælk, helt eller delvis skummet mælk, fløde, helt eller delvis inddampet fløde, smør eller mælkefedt, heraf mindst 4,5 % mælkefedt- for overtrækschokolades vedkommende: mindst 16 % affedtet kakaotørstof.Artikel 4Medlemsstaterne afholder sig fra at vedtage nationale bestemmelser for de omhandlede produkter, der er mere detaljerede, eller som ikke er hjemlet i dette direktiv.Artikel 5Tilpasning af dette direktiv til de almindelige EF-bestemmelser, der gælder for levnedsmidler, samt til den tekniske udvikling sker efter proceduren i artikel 6.Artikel 6Kommissionen bistås af Det Stående Levnedsmiddeludvalg, i det følgende benævnt »udvalget«, der består af repræsentanter for medlemsstaterne, og som har Kommissionens repræsentant som formand.Kommissionens repræsentant forelægger udvalget et udkast til de foranstaltninger, der skal træffes. Udvalget afgiver en udtalelse om dette udkast inden for en frist, som formanden kan fastsætte under hensyn til, hvor meget det pågældende spørgsmål haster, i givet fald ved afstemning.Udtalelsen optages i mødeprotokollen; derudover har hver medlemsstat ret til at anmode om, at dens holdning indføres i mødeprotokollen.Kommissionen tager størst mulig hensyn til udvalgets udtalelse. Den underretter udvalget om, hvorledes den har taget hensyn til dets udtalelse.Artikel 7Direktiv 73/241/EØF ophæves med virkning fra den 1. januar 1998.Henvisninger til nævnte direktiv betragtes som henvisninger til nærværende direktiv.Artikel 8Medlemsstaterne sætter senest den 1. januar 1998 de nødvendige love og administrative bestemmelser i kraft for at efterkomme dette direktiv. De underretter straks Kommissionen herom.Disse bestemmelser anvendes på en sådan måde, at:- markedsføring af de i bilaget definerede produkter, der er i overensstemmelse med definitionerne og bestemmelserne i dette direktiv, tillades fra den 1. januar 1998- markedsføring af produkter, som ikke er i overensstemmelse med dette direktiv, forbydes fra den 1. juli 1998.Dog er markedsføring af produkter, som ikke er i overensstemmelse med dette direktiv, men som er mærket i overensstemmelse med direktiv 73/241/EØF inden den 1. januar 1998 tilladt, indtil lagrene er opbrugt.Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.Artikel 9Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.Artikel 10Dette direktiv er rettet til medlemsstaterne.(1) EFT nr. C 166 af 17. 6. 1993, s. 1.(2) EFT nr. L 228 af 16. 8. 1973, s. 23.(3) EFT nr. L 142 af 25. 5. 1989, s. 19.(4) EFT nr. L 33 af 8. 2. 1979, s. 1.(5) EFT nr. L 291 af 25. 11. 1993, s. 14.BILAG PRODUKTERNES BETEGNELSER, DEFINITIONER OG KARAKTERISTISKE EGENSKABER A. DEFINITIONER OG BETEGNELSER 1. Kakaopulver, kakaoa) betegner det produkt, der fremkommer ved forarbejdning til pulver af kakaobønner, efter at disse er renset og befriet for skaller samt brændt, og som - med forbehold af litra b) - indeholder mindst 20 % kakaosmør, beregnet efter vægten af tørstof, og højst 9 % vandb) denne betegnelse kan dog suppleres med betegnelser, der henviser til tilstedeværelsen af sukker og/eller sødestoffer og/eller et nedsat kakaosmørindhold.2. Mørk chokolade eller chokoladea) betegner det produkt, der er fremstillet af kakaoprodukter og sukker og/eller sødestoffer, og som - med forbehold af litra b) - indeholder mindst 35 % kakaotørstof i alt, heraf mindst 18 % kakaosmør og mindst 14 % affedtet kakaotørstofb) hvis denne betegnelse suppleres med ordene:- »krymmel« - »flager« skal produkter i form af krymmel eller flager indeholde mindst 32 % kakaotørstof i alt, heraf mindst 12 % kakaosmør og mindst 14 % affedtet kakaotørstof- »overtræk« skal produktet indeholde mindst 35 % kakaotørstof i alt, heraf mindst 31 % kakaosmør og mindst 2,5 % affedtet kakaotørstof- »Gianduia« skal produktet indeholde mindst 32 % kakaotørstof i alt, heraf mindst 18 % kakaosmør, mindst 8 % affedtet kakaotørstof og mindst 20 % findelte hasselnødder- »pulver« skal produktet være en blanding af kakaopulver og sukker og/eller sødestoffer med et indhold af kakaopulver på mindst 32 %- »drik« skal produktet bestå af en blanding af kakaopulver og sukker og/eller sødestoffer med et indhold af kakaopulver på mindst 25 %.3. Mælkechokoladea) betegner det produkt, der er fremstillet af kakao, sukker og/eller sødestoffer og mælk eller mælkeprodukter, og som - med forbehold af litra b) - indeholder:- mindst 25 % kakaotørstof i alt- mindst 14 % mælk eller helt eller delvis inddampet sødmælk, helt eller delvis skummet mælk, fløde, helt eller delvis inddampet fløde, smør eller mælkefedt- mindst 2,5 % affedtet kakaotørstof- mindst 3,5 % mælkefedt- og mindst 25 % fedtstof i altb) hvis denne betegnelse suppleres med ordene:- »krymmel« - »flager« skal produktet i form af krymmel eller flager indeholde mindst 20 % kakaotørstof i alt og mindst 12 % mælk eller helt eller delvis inddampet sødmælk, helt eller delvis skummet mælk, fløde, helt eller delvis inddampet fløde, smør eller mælkefedt samt mindst 12 % fedtstof i alt- »overtræk« skal produktet indeholde mindst 31 % fedtstof i alt- »Gianduia« skal produktet indeholde mindst 10 % mælk eller helt eller delvis inddampet sødmælk, helt eller delvis skummet mælk, fløde, helt eller delvis inddampet fløde, smør eller mælkefedt samt mindst 15 % findelte hasselnødder.Når i denne betegnelse ordet »mælk« erstattes med:- »fløde« skal produktet indeholde mindst 5,5 % mælkefedt- »skummetmælk« må produktet indeholde højst 1 % mælkefedt.c) Det Forenede Kongerige og Ireland kan inden for deres område tillade anvendelsen af betegnelsen »mælkechokolade« til at betegne det i punkt 4 nævnte produkt.4. Lys mælkechokoladebetegner det produkt, der er fremstillet af kakao, sukker og/eller sødestoffer og mælk eller mælkeprodukter, og som indeholder:- mindst 20 % kakaotørstof i alt- mindst 20 % mælk eller helt eller delvis inddampet sødmælk, helt eller delvis skummet mælk, fløde, helt eller delvis inddampet fløde, smør eller mælkefedt- mindst 2,5 % affedtet kakaotørstof- mindst 5 % mælkefedt- og mindst 25 % fedtstof i alt.5. Hvid chokoladebetegner det produkt, der er fremstillet af kakaosmør, mælk eller et mælkeprodukt, samt af sukker og/eller sødestoffer, og som indeholder mindst 20 % kakaosmør og mindst 14 % mælk eller helt eller delvis inddampet fløde, smør eller mælkefedt, heraf mindst 3,5 % mælkefedt.6. Fyldt chokoladebetegner det fyldte produkt, overtrukket med et af de under punkt 2, 3, 4 eller 5 definerede produkter, som udgør mindst 25 % af varens samlede vægt.Denne bestemmelse gælder dog ikke fyldet i fyldt chokolade eller produkter, hvis indre består af en bageri-, konditor- eller biskuitvare eller konsumis.7. Chocolate a la tazabetegner det produkt, som er fremstillet af kakaoprodukter, sukker og/eller sødestoffer samt mel eller stivelse af hvede, ris eller majs, og som indeholder mindst 35 % kakaotørstof i alt, heraf mindst 14 % affedtet kakaotørstof og mindst 18 % kakaosmør og højst 8 % mel eller stivelse.8. Chocolate familiar a la tazabetegner det produkt, der er fremstillet af kakaoprodukter, sukker og/eller sødestoffer samt mel eller stivelse af hvede, ris eller majs, og som indeholder mindst 30 % kakaotørstof i alt, heraf mindst 12 % affedtet kakaotørstof og mindst 18 % kakaosmør og højst 18 % mel eller stivelse.9. Dessertchokoladebetegner det produkt af størrelse som en mundfuld, der består af:- enten fyldt chokolade- eller en sammensætning eller blanding af chokolade som defineret under punkt 2, 3, 4 eller 5 og af andre spiselige stoffer, forudsat at chokoladen udgør mindst 25 % af produktets samlede vægt.B. TILLADTE FAKULTATIVE INGREDIENSER Tilsætning af spiselige stofferTil de chokoladevarer, der er defineret under punkt A: 2, 3, 4, 5, 7 og 8, kan tilsættes andre spiselige stoffer, jf. dog artikel 2.Dog er tilsætningen af:- animalske fedtstoffer og tilberedninger heraf, som ikke udelukkende stammer fra mælk, samt af aromatiske forbindelser, hvis smag minder om smagen af naturlig chokolade eller af mælkefedt, forbudt- mel eller stivelse kun tilladt for de under punkt A: 7 og 8 definerede produkter.Mængden af disse tilsatte spiselige stoffer må ikke overstige 40 % af færdigvarens samlede vægt.C. BEREGNING AF PROCENTER De mindsteindhold, der er fastsat under punkt A: 2, 3, 4, 5, 7 og 8, beregnes efter fradrag af vægten af de under punkt B omhandlede tilsætningsstoffer.For så vidt angår de under punkt A: 6 og 9 definerede produkter, beregnes indholdet af chokolade i forhold til færdigvarens samlede vægt, inklusive fyldet.